
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2401 

20 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση της Ειδικής Γνωμοδοτικής Επιτροπής της 
υποπερίπτωσης (ί) της περίπτωσης (β) της παρα¬ 
γράφου 15 του άρθρου 7 του ν. 3299/2004, όπως 
τροποποιήθηκε με το άρθρο 37 του ν. 3522/2006 
και ισχύει και καθορισμός της διαδικασίας λει¬ 


τουργίας της. 1 

Ανάκληση εγκρίσεων κυκλοφορίας φυτοπροστατευ- 
τικών προϊόντων (εντομοκτόνα), που περιέχουν τη 

δραστική ουσία Ιήίοάίοαιό. 2 

Ανάκληση εγκρίσεων κυκλοφορίας φυτοπροστατευ- 
τικών προϊόντων (εντομοκτόνα), που περιέχουν τη 

δραστική ουσία ίθπίίΓοΙΙτίοπ. 3 

Ανάκληση εγκρίσεων κυκλοφορίας φυτοπροστατευ- 
τικών προϊόντων (εντομοκτόνα), που περιέχουν τη 
δραστική ουσία οαιόαΓγΙ. 4 


Τροποποίηση-συμπλήρωση της υπ’ αριθμ. 311/7.2.2006 
απόφασης του Δ.Σ. ΟΑΕΔ με την οποία εγκρίθη- 
κε η υπ’ αριθμ. 7/3/31.1.2006 απόφαση της Επιτρο¬ 
πής Διαχείρισης του ΛΑΕΚ σχετικά με το «Ειδι¬ 
κό Πρόγραμμα Ολοκληρωμένης Παρέμβασης για 
144 μισθωτούς της επιχείρησης «ΚΑΠΝΟΒΙΟΜΗ¬ 
ΧΑΝΙΑ ΚΕΡΑΝΗΣ ΑΒΕΕ», που βρίσκονται σε επί¬ 


σχεση εργασίας. 5 

ΑΠΟΦΑΣΕΙ Σ 

Αριθμ. 27074/ΔΒΕ 2701 (1) 


Σύσταση της Ειδικής Γνωμοδοτικής Επιτροπής της υπο¬ 
περίπτωσης (ί) της περίπτωσης (β) της παραγράφου 
15 του άρθρου 7 του ν. 3299/2004, όπως τροποποιή¬ 
θηκε με το άρθρο 37 του ν. 3522/2006 και ισχύει και 
καθορισμός της διαδικασίας λειτουργίας της. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του π.δ. 63/2005 (ΦΕΚ 92/Α/2005) «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα», όπως ισχύει. 

2. Τις διατάξεις του π.δ. 229/1986 (ΦΕΚ 96/Α/1986) «Σύ¬ 
σταση και οργάνωση της Γενικής Γραμματείας Βιομη¬ 
χανίας, του π.δ. 396/1989 (ΦΕΚ 172/Α/1989) «Οργανισμός 


της Γ ενικής Γ ραμματείας Βιομηχανίας», του π.δ. 189/1995 
(ΦΕΚ 99/Α/1995) «Συμπλήρωση και τροποποίηση διατά¬ 
ξεων του π.δ. 396/1989». 

3. Το π.δ. 27/1996 (ΦΕΚ 19/Α/1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης και 
το π.δ. 122/2004 (ΦΕΚ 85/Α/17.3.2004) «Ανασύσταση του 
Υπουργείου Τουρισμού». 

4. Το π.δ. 206/2007 (ΦΕΚ 232/Α/19.9.2007) «Διορισμός 
Υπουργών και Υφυπουργών». 

5. Την υπ’ αριθμ. ΔΠ Φ6.12/ΟΙΚ 21348/17.10.2007 - 
Υ282/17.10.2007 κοινή υπουργική απόφαση σχετικά με 
«Διορισμό του Γ ενικού Γ ραμματέα στη Γ ενική Γ ραμ- 
ματεία Βιομηχανίας του Υπουργείου Ανάπτυξης» (ΦΕΚ 
449/ΥΟΔΔ/18.10.2007). 

6. Τις διατάξεις του ν. 3299/2004 (ΦΕΚ 261/Α/2004) 
«Κίνητρα Ιδιωτικών Επενδύσεων για την Οικονομική Ανά¬ 
πτυξη και την Περιφερειακή Σύγκλιση» και ειδικότερα 
την παρ. 15 του άρθρου 7 και την περίπτωση (ιβ) της 
παρ. 2 του άρθρου 12, όπως αυτές τροποποιήθηκαν με 
τις διατάξεις του ν. 3522/2006 (ΦΕΚ 276/Α/2006) «Με¬ 
ταβολές στη φορολογία εισοδήματος, απλουστεύσεις 
στον Κώδικα Βιβλίων και Στοιχείων και άλλες διατά¬ 
ξεις» και ειδικότερα την περ. δ της παρ. 6 του άρθρου 
37 αυτού 

7. Την υπ’ αριθμ. Ο (2005) 166 ίίπ/2.2.2005 εγκριτική 
απόφαση της Ευρωπαϊκής Επιτροπής για τον αναπτυ¬ 
ξιακό νόμο ν. 3299/2004. 

8. Την υπ’ αριθμ. ΧΒ 86/2007 καταχώρηση στην Ευ¬ 
ρωπαϊκή Επιτροπή Καθεστώτος Περιφερειακών Ενι¬ 
σχύσεων του ν. 3299/2004, όπως τροποποιήθηκε με το 
άρθρο 37 του ν. 3522/2006, βάσει του Κανονισμού (ΕΚ) 
1628/2006 

9. Την υπ’ αριθμ. 6602/ΔΒΕ 3127/1.4.2005 (ΦΕΚ 427/ 
Β/4.4.2005) κοινή υπουργική απόφαση περί «Σύστασης 
της Ειδικής Γνωμοδοτικής Επιτροπής Επιχειρηματικών 
Σχεδίων της υποπερίπτωσης ί της περίπτωσης (β) της 
παρ.15 του άρθρου 7 του ν. 3299/2004 όπως ισχύει και 
καθορισμός της διαδικασίας λειτουργίας της» 

10. Την ανάγκη τροποποίησης της ανωτέρω απόφα¬ 
σης λόγω των τροποποιήσεων που επήλθαν από το 
ν. 3522/2006, αποφασίζουμε: 

Αρθρο 1 

Σύσταση Ειδικής Γ νωμοδοτικής Επιτροπής 

1. Συνιστάται στην Κεντρική Υπηρεσία της Γενικής 
Γ ραμματείας Βιομηχανίας του Υπουργείου Ανάπτυξης 

σύμφωνα με τη διάταξη της υποπερίπτωσης ί της πε¬ 
ρίπτωσης (β) της παραγράφου 15 του άρθρου 7 του ν. 
3299/2004, όπως τροποποιήθηκε με το άρθρο 37 του ν. 
3522/2006, Ειδική Γνωμοδοτική Επιτροπή Επιχειρηματι¬ 
κών Σχεδίων, μέλη της οποίας είναι: 

• Ο Γενικός Γραμματέας Βιομηχανίας, ως πρόεδρος, 

• Ο Γ ενικός Γ ραμματέας Επενδύσεων και Ανάπτυξης 
του Υπουργείου Οικονομίας και Οικονομικών, 

• Ο Προϊστάμενος της αρμόδιας Γενικής Δ/νσης ή 
Δ/νσης του Υπουργείου Οικονομίας και Οικονομικών, 

• Ο Προϊστάμενος της αρμόδιας Γενικής Δ/νσης ή 
Δ/νσης της Γ ενικής Γ ραμματείας Βιομηχανίας, 

• Εκπρόσωπος του Υπουργείου Αγροτικής Ανάπτυξης 
και Τροφίμων, 

• Δύο (2) εμπειρογνώμονες αναγνωρισμένου κύρους 
σε θέματα βιομηχανικών επενδύσεων, 

• Ένας (1) εκπρόσωπος του ΣΕΒ, 

• Ένας (1) εκπρόσωπος της ΓΣΕΕ και 

• Ένας (1) εκπρόσωπος της Ένωσης Ελληνικών Τρα¬ 
πεζών. 

Στις συνεδριάσεις της Επιτροπής παρίσταται ως μέ¬ 
λος άνευ ψήφου και Νομικός Σύμβουλος ή Πάρεδρος 
του Υπουργείου Ανάπτυξης. 

Όταν η Ειδική Γνωμοδοτική Επιτροπή εξετάζει επεν¬ 
δυτικά σχέδια που έχουν υποβληθεί στο ΕΛ.Κ.Ε., στη 
σύνθεσή της παρίσταται ως μέλος άνευ ψήφου και εκ¬ 
πρόσωπος του ΕΛ.Κ.Ε. 

2. Της Επιτροπής προεδρεύει ο Γενικός Γραμματέας 
Βιομηχανίας του Υπουργείου Ανάπτυξης ή ο αναπληρωτής 
του, που ορίζεται ο Γ ενικός Γ ραμματέας Επενδύσεων και 
Ανάπτυξης του Υπουργείου Οικονομίας και Οικονομικών. 

Αρθρο 2 

Έργο της Ειδικής Γνωμοδοτικής Επιτροπής 

Έργο της Γνωμοδοτικής Επιτροπής είναι η γνωμο¬ 
δότηση: 

1. Για την υπαγωγή επιχειρηματικών σχεδίων της 
υποπερίπτωσης χί της περίπτωσης (ε) της παρ. 1 του 
άρθρου 3 του ν. 3299/2004, όπως τροποποιήθηκε με το 
άρθρο 37 του ν. 3522/2006, που υποβάλλονται στη Γ.Γ.Β. 
ή στο ΕΛ.Κ.Ε. και εξετάζονται από τη Γ ενική Γ ραμματεία 
Βιομηχανίας. 

2. Για αιτήματα ολοκλήρωσης και πιστοποίησης έναρ¬ 
ξης της παραγωγικής λειτουργίας επενδύσεων, για αι¬ 
τήματα παράτασης της προθεσμίας ολοκλήρωσης για 
λόγους ανωτέρας βίας, καθώς και για την ανάκληση 
αποφάσεων υπαγωγής και επιστροφής ενισχύσεων που 
έχουν καταβληθεί και αφορούν σε επενδυτικά σχέδια 
για την υπαγωγή των οποίων γνωμοδότησε, ως και για 
θέματα επενδύσεων που έχουν υπαχθεί σε προγενέστε¬ 
ρους επενδυτικούς νόμους, εφόσον οι σχετικοί φάκελοι 
των επενδύσεων αυτών είναι της αρμοδιότητας της 
Γ ενικής Γ ραμματείας Βιομηχανίας. 

Αρθρο 3 

Καθορισμός Εισηγητών και Γραμματέων 

1. Αρμόδια για την εισήγηση των θεμάτων, που καθο¬ 
ρίζονται στο άρθρο 2 της παρούσας απόφασης είναι η 
Δ/νση Βιομηχανικών Επενδύσεων της Γ.Γ.Β. 

2. Η Δ/νση Βιομηχανικών Επενδύσεων της Γ.Γ.Β. συ¬ 
ντάσσει πλήρεις και αιτιολογημένες εισηγήσεις. Ειση¬ 
γητές ορίζονται υπάλληλοι της Δ/νσης Βιομηχανικών 
Επενδύσεων της Γ.Γ.Β. 

3. Γ ραμματέας της επιτροπής καθώς και ο αναπληρω¬ 
τής βοηθός γραμματέας, ο οποίος επικουρεί το γραμ¬ 


ματέα κατά τις συνεδριάσεις, ορίζονται υπάλληλοι της 
Δ/νσης Βιομηχανικών Επενδύσεων της Γ.Γ.Β. Ο Γ ραμμα¬ 
τέας της επιτροπής καθώς και ο αναπληρωτής βοηθός 
γραμματέας είναι αρμόδιοι για την τήρηση των πρα¬ 
κτικών των συνεδριάσεων και για κάθε γραμματειακή 
υποστήριξη που απαιτείται για την ομαλή λειτουργία 
της επιτροπής. 

Αρθρο 4 

Κανονισμός Λειτουργίας 
της ΕιδικήςΓνωμοδοτικής Επιτροπής 

1. Οι συνεδριάσεις της Ειδικής Γ νωμοδοτικής Επιτρο¬ 
πής γίνονται στη Γ ενική Γ ραμματεία Βιομηχανίας, μετά 
από έγγραφη πρόσκληση των μελών της από τον Πρό¬ 
εδρο, οποιαδήποτε εργάσιμη ημέρα και πέρα από το 
ωράριο λειτουργίας των Δημοσίων Υπηρεσιών. 

2. Η επιτροπή γνωμοδοτεί επί των θεμάτων που ει- 
σηγείται η Δ/νση Βιομηχανικών Επενδύσεων της Γ.Γ.Β. 
και τα μέλη δύνανται να ενημερώνονται επί όλων των 
στοιχείων των σχετικών φακέλων. 

3. Από τα θέματα που είναι έτοιμα να εισαχθούν στην 
Γνωμοδοτική Επιτροπή για συζήτηση, καταρτίζεται η 
Ημερήσια Διάταξη, η οποία κοινοποιείται με μέριμνα των 
Γ ραμματέων, μαζί με τα αντίστοιχα εισηγητικά σημειώ¬ 
ματα της Δ/νσης Βιομηχανικών Επενδύσεων της Γ.Γ.Β. 

4. Ο Γ ραμματέας της Επιτροπής τηρεί πρακτικά των 
συζητήσεων των θεμάτων κάθε συνεδρίασης. Τα πρα¬ 
κτικά υπογράφονται από τον Πρόεδρο, τα μέλη και τον 
Γ ραμματέα της Επιτροπής. Ο Γ ραμματέας μεριμνά για 
την κοινοποίηση των πρακτικών στη Δ/νση Βιομηχανι¬ 
κών Επενδύσεων για τις περαιτέρω ενέργειες. Μια σειρά 
πρακτικών τηρείται στο αρχείο της Γ ραμματείας. 

5. Η Γ νωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο αναπληρωτής του και 
πέντε τουλάχιστον από τα υπόλοιπα μέλη της Επιτρο¬ 
πής με δικαίωμα ψήφου και αποφασίζει κατά πλειοψηφία 
των παρόντων μελών. Σε περίπτωση ισοψηφίας υπερι¬ 
σχύει η ψήφος του Προέδρου. 

6. Η Γνωμοδοτική Επιτροπή μπορεί να καλεί στις συ¬ 
νεδριάσεις τους αξιολογητές των επενδύσεων για την 
παροχή διευκρινήσεων προς υποβοήθηση του έργου 
της. Για τον ίδιο λόγο, στις συνεδριάσεις είναι δυνα¬ 
τόν να παρευρίσκονται εκπρόσωποι των επενδυτικών 
φορέων. 

Αρθρο 5 

Περιορισμοί - όροι για τα μέλη 
της Ειδικής Γνωμοδοτικής Επιτροπής 

1. Δεν μπορούν να συμμετέχουν στις συνεδριάσεις της 
ειδικής γνωμοδοτικής επιτροπής τα μέλη, σύμβουλοι ή 
φυσικά πρόσωπα που συμμετέχουν στο εταιρικό ή με¬ 
τοχικό κεφάλαιο ή στη διοίκηση επιχειρήσεων ή έχουν 
καταρτίσει ή συμμετάσχει στην κατάρτιση επενδυτικών 
σχεδίων, ή έχουν αξιολογήσει ή ελέγξει αιτήσεις υπαγω¬ 
γής κατά την τελευταία πενταετία, που έχουν υπαχθεί 
στους ν. 2601/1998 και ν. 3299/2004 ή έχουν υποβάλλει 
αίτηση για να υπαχθούν στις διατάξεις του ν. 3299/2004, 
εφόσον στις συνεδριάσεις αυτές εξετάζονται θέματα 
των επιχειρήσεων αυτών ή θέματα άλλων επιχειρήσεων 
ίδιου ή συναφούς αντικειμένου. 

2. Στα μέλη και τους εισηγητές των γνωμοδοτικών 
επιτροπών που προβλέπονται στη παρούσα, εφαρμό¬ 
ζονται οι διατάξεις του άρθρου 24 του ν. 2429/1996 περί 
υποβολής δήλωσης περιουσιακής τους κατάστασης, 
όπως τροποποιήθηκε και ισχύει με τις διατάξεις του 
ν. 3213/2003. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


33307 


Άρθρο 6 

Συγκρότηση της Ειδικής Γνωμοδοτικής Επιτροπής 

Η συγκρότηση της Ειδικής Γνωμοδοτικής Επιτροπής 
γίνεται με κοινή απόφαση των Υπουργών Οικονομίας 
και Οικονομικών και Ανάπτυξης, μη δημοσιευόμενη στη 
Εφημερίδα της Κυβέρνησης. Με την απόφαση αυτή ορί¬ 
ζονται επίσης ο γραμματέας και ο αναπληρωτής βοηθός 
γραμματέας της επιτροπής, καθώς και οι εισηγητές. 

Άρθρο 7 

Οι αποζημιώσεις του Προέδρου, των μελών, των ει¬ 
σηγητών, του γραμματέα και του αναπληρωτή βοηθού 
γραμματέα ορίζονται με απόφαση του Υπουργού Οι¬ 
κονομίας και Οικονομικών. Με ίδια απόφαση μπορεί να 
αναπροσαρμόζονται τα ποσά αυτά. 

Άρθρο 8 

1. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως, οπότε παύει και 
η ισχύς της υπ’ αριθμ. 6602/ΔΒΕ 3127/1.4.2005 υπουργικής 
απόφασης περί «Σύστασης της Ειδικής Γνωμοδοτικής 
Επιτροπής Επιχειρηματικών Σχεδίων της υποπερίπτω¬ 
σης ί της περίπτωσης (β) της παρ. 15 του άρθρου 7 του 
ν. 3299/2004, όπως ισχύει και καθορισμός της διαδικα¬ 
σίας λειτουργίας της». 

2. Από τις διατάξεις της παρούσας απόφασης εκτι- 
μάται ότι δεν προκαλείται πρόσθετη επιβάρυνση του 
Προϋπολογισμού Δημοσίων Επενδύσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

-♦- 

Αριθμ. 120859 (2) 

Ανάκληση εγκρίσεων κυκλοφορίας φυτοπροστατευτι- 
κών προϊόντων (εντομοκτόνα), που περιέχουν τη δρα¬ 
στική ουσία ΙΙιίοάίοαιΙο. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του π.δ. 115/1997 (ΦΕΚ 104/τ.Α'/30.5.1997) 
«έγκριση, διάθεση στην αγορά και έλεγχος φυτοπρο- 
στατευτικών προϊόντων σε συμμόρφωση προς την υπ’ 
αριθμ. 91/414/ΕΟΚ οδηγία του Συμβουλίου όπως έχει 
συμπληρωθεί» και ειδικότερα τα άρθρα 4 (παρ. 6α) και 
8 (παρ. 2). 

2. Την υπ’ αριθμ. 2007/366/ΕΚ απόφαση της Επιτροπής 
των Ευρωπαϊκών Κοινοτήτων της 25.5.2007, η οποία δη¬ 
μοσιεύτηκε στο υπ’ αριθμ. Ε 139/28-29/31.5.2007 τεύχος 
της Επίσημης Εφημερίδας της Ευρωπαϊκής Ένωσης, 
σχετικά με την μη καταχώρηση της ουσίας ΙΝοάίοαί'ό 
στο παράρτημα I της υπ’ αριθμ. 91/414/ΕΟΚ οδηγίας του 
Συμβουλίου και με την απόσυρση των εγκρίσεων για 
τα φυτοπροστατευτικά προϊόντα που περιέχουν την 
εν λόγω ουσία”. 

3. Το π.δ. 206/2007 «Διορισμός Υπουργών και Υφυ¬ 
πουργών» (ΦΕΚ 232/τ.Α'), αποφασίζουμε: 

Ανακαλούμε από τις 25.11.2007 τις εγκρίσεις κυκλο¬ 
φορίας των φυτοπροστατευτικών προϊόντων, που πε¬ 
ριέχουν τη δραστική ουσία ΙίιίοάίοαΓό, επειδή με την 


υπ’ αριθμ. 2007/366/ΕΚ/25.5.2007 (ί 139/28-29/31.5.2007) 
απόφαση της Επιτροπής των Ευρωπαϊκών Κοινοτήτων, 
δεν καταχωρήθηκε η δραστική ουσία 1Ιιίοάίθ3Γ0 στο Πα¬ 
ράρτημα I του π.δ. 115/1997 (ΦΕΚ 104/τ.Α730.5.1997): 


Α/Α ΑΡΙΘΜΟΣ 
ΕΓΚΡΙΣΗΣ 

ΕΜΠΟΡΙΚΟ 

ΟΝΟΜΑ 

ΚΑΤΟΧΟΣ ΤΗΣ 
ΕΓΚΡΙΣΗΣ 

1 . 

1683 

ΕΑΒΪ/ΙΝ 80 ννθ 

ΒΑΥΕΒ ΕΛΛΑΣ Α.Β.Ε.Ε. 

2. 

14064 

ΘΑΜΕ 80 ννθ 

ΦΑΡΜΑ-ΧΗΜ Α.Β.Ε.Ε. 

3. 

14135 

ΒΒΙΕΕΙΑΝΤ 80 ΪΛ/Ο 

ΥΨΙΛΟΝ Α.Ε. 


α) Επιτρέπουμε την τιμολόγηση των αποθεμάτων των 
ανωτέρω φυτοπροστατευτικών προϊόντων, από τις κα¬ 
τόχους της έγκρισης εταιρείες προς τα καταστήματα 
λιανικής πώλησης, μέχρι τις 25.11.2007. 

β) Επιτρέπουμε την πώληση των ανωτέρω φυτοπρο¬ 
στατευτικών προϊόντων από τα καταστήματα λιανικής 
πώλησης και τη χρήση τους από τους αγρότες, μέχρι 
τις 25.11.2008. 

Τυχόν αδιάθετες ποσότητες μετά την ημερομηνία 
αυτή, συγκεντρώνονται από τον κάτοχο της έγκρισης 
για επανεξαγωγή ή καταστροφή με ευθύνη και δαπάνες 
αυτού. 

Στους παραβάτες της παρούσας επιβάλλονται οι ποι¬ 
νικές και διοικητικές κυρώσεις που προβλέπονται από 
τα άρθρα 31 και 32 του ν. 721/1977, όπως τροποποιήθηκε 
με το ν. 2538/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2007 

Ο ΥΠΟΥΡΓΟΣ 

Α. ΚΟΝΤΟΣ 
-♦- 

Αριθμ. 120862 (3) 

Ανάκληση εγκρίσεων κυκλοφορίας φυτοπροστατευτι¬ 
κών προϊόντων (εντομοκτόνα), που περιέχουν τη δρα¬ 
στική ουσία ΐθηίΙΐΌίΝοη. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του π.δ. 115/1997 (ΦΕΚ 104/τ. Α730.5.1997) 
«έγκριση, διάθεση στην αγορά και έλεγχος φυτοπρο¬ 
στατευτικών προϊόντων σε συμμόρφωση προς την υπ’ 
αριθμ. 91/414/ΕΟΚ οδηγία του Συμβουλίου όπως έχει 
συμπληρωθεί» και ειδικότερα τα άρθρα 4 (παρ. 6α) και 
8 (παρ. 2). 

2. Την υπ’ αριθμ. 2007/379/ΕΚ απόφαση της Επιτρο¬ 
πής των Ευρωπαϊκών Κοινοτήτων της 25.5.2007, η οποία 
δημοσιεύθηκε στο υπ’ αριθμ. ί 141/76-77/2.6.2007 τεύχος 
της Επίσημης Εφημερίδας της Ευρωπαϊκής Ένωσης, 
«σχετικά με τη μη καταχώρηση της ουσίας ίοηίΙΐΌΐΙιίοη 
στο παράρτημα I της υπ’ αριθμ. 91/414/ΕΟΚ οδηγίας του 
Συμβουλίου και με την απόσυρση των εγκρίσεων για 
τα φυτοπροστατευτικά προϊόντα που περιέχουν την 
εν λόγω ουσία». 

3. Το π.δ. 206/2007 «Διορισμός Υπουργών και Υφυ¬ 
πουργών» (ΦΕΚ 232/τ.Α'), αποφασίζουμε: 

Ανακαλούμε από τις 25.11.2007 τις εγκρίσεις κυκλο¬ 
φορίας των φυτοπροστατευτικών προϊόντων, που πε¬ 
ριέχουν τη δραστική ουσία ΐθηίΙΐΌΐΙιίοη, επειδή με την 
υπ’ αριθμ. 2007/379/ΕΚ/25.5.2007 (Ε 141/76-77/2.6.2007) 
απόφαση της Επιτροπής των Ευρωπαϊκών Κοινοτήτων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δεν καταχωρήθηκε η δραστική ουσία ίβηιίΓοίΝοη στο 
Παράρτημα I του π.δ. 115/1997 (ΦΕΚ 104/τ.Α730.5.1997): 


Α/Α 

ΑΡΙΘΜΟΣ 

ΕΓΚΡΙΣΗΣ 

ΕΜΠΟΡΙΚΟ 

ΟΝΟΜΑ 

ΚΑΤΟΧΟΣ ΤΗΣ 
ΕΓΚΡΙΣΗΣ 

1 . 

1235 

ΦΕΝΤΡΟΝ 50 ΕΟ 

Κ+ν. ΕΥΘΥΜΙΑΔΗ 
Α.Β.Ε.Ε. 

2. 

1893 

ΙΡΜ 40 05 ΑΛΦΑ ΓΕΩΡΓΙΚΑ ΕΦΟΔΙΑ 
Α.Ε.Β.Ε. 


α) Επιτρέπουμε την τιμολόγηση των αποθεμάτων των 
ανωτέρω φυτοπροστατευτικών προϊόντων, από τις κα¬ 
τόχους της έγκρισης εταιρείες προς τα καταστήματα 
λιανικής πώλησης, μέχρι τις 25.11.2007. 

β) Επιτρέπουμε την πώληση των ανωτέρω φυτοπρο¬ 
στατευτικών προϊόντων από τα καταστήματα λιανικής 
πώλησης και τη χρήση τους από τους αγρότες, μέχρι 
τις 25.11.2008. 

Τυχόν αδιάθετες ποσότητες μετά την ημερομηνία αυτή, 
συγκεντρώνονται από τον κάτοχο της έγκρισης για επα- 
νεξαγωγή ή καταστροφή με ευθύνη και δαπάνες αυτού. 

Στους παραβάτες της παρούσας επιβάλλονται οι ποι¬ 
νικές και διοικητικές κυρώσεις που προβλέπονται από 
τα άρθρα 31 και 32 του ν. 721/1977, όπως τροποποιήθηκε 
με το ν. 2538/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2007 

Ο ΥΠΟΥΡΓΟΣ 

Α. ΚΟΝΤΟΣ 
-♦- 

Αριθμ. 120857 (4) 

Ανάκληση εγκρίσεων κυκλοφορίας φυτοπροστατευτι¬ 
κών προϊόντων (εντομοκτόνα), που περιέχουν τη δρα¬ 
στική ουσία Ο3ΐ·1θ3ΐ·γ1. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του π.δ. 115/1997 (ΦΕΚ 104/τ. Α730.5.1997) 
«έγκριση, διάθεση στην αγορά και έλεγχος φυτοπρο¬ 
στατευτικών προϊόντων σε συμμόρφωση προς την υπ’ 
αριθμ. 91/414/ΕΟΚ οδηγία του Συμβουλίου όπως έχει 
συμπληρωθεί» και ειδικότερα τα άρθρα 4 (παρ. 6) και 
8 (παρ. 2). 

2. Την υπ’ αριθμ. 2007/355/ΕΚ απόφαση της Επιτροπής 
των Ευρωπαϊκών Κοινοτήτων της 21.5.2007, η οποία δη¬ 
μοσιεύτηκε στο υπ’ αριθμ. Ι_ 133/40-41/25.5.2007 τεύχος 
της Επίσημης Εφημερίδας της Ευρωπαϊκής Ένωσης, 
«σχετικά με τη μη καταχώρηση της ουσίας οαιόαΐΎΐ στο 
παράρτημα I της υπ’ αριθμ. 91/414/ΕΟΚ οδηγίας του 
Συμβουλίου και με την απόσυρση των εγκρίσεων για 
τα φυτοπροστατευτικά προϊόντα που περιέχουν την 
εν λόγω ουσία». 

3. Το π.δ. 206/2007 «Διορισμός Υπουργών και Υφυ¬ 
πουργών» (ΦΕΚ 232/τ.Α'), αποφασίζουμε: 

Ανακαλούμε από τις 21.11.2007 τις εγκρίσεις κυκλο¬ 
φορίας των φυτοπροστατευτικών προϊόντων, που πε¬ 
ριέχουν τη δραστική ουσία οαιΈαΙγΙ, επειδή με την υπ’ 
αριθμ. 2007/355/ΕΚ/21.5.2007 (Ι_ 133/40-41/25.5.2007) από¬ 
φαση της Επιτροπής των Ευρωπαϊκών Κοινοτήτων, δεν 
καταχωρήθηκε η δραστική ουσία 03Γ03ΓγΙ στο Παράρ¬ 
τημα I του π.δ. 115/1997 (ΦΕΚ 104/τ.Α730.5.1997): 


Α/Α ΑΡΙΘ. ΕΜΠΟΡΙΚΟ ΚΑΤΟΧΟΣ ΤΗΣ 


ΕΓΚΡ. ΟΝΟΜΑ ΕΓΚΡΙΣΗΣ 


1 . 

1011 

3ΕνΐΝ 85 \Λ/Ρ 

ΒΑΥΕΡ ΕΛΛΑΣ Α.Β.Ε.Ε. 

2. 

1013 

ΡΑΥνΟΝ 85 \Α/Ρ 

ΑΛΦΑ ΓΕΩΡΓΙΚΑ 

ΕΦΟΔΙΑ Α.Ε.Β.Ε. 

3. 

1019 

ΚΑΡΥΑ 85 ννΡ 

ΓΕΩΠΟΝΙΚΗ ΣΗΦΗΣ 
ΜΠΡΕΔΟΛΟΓΟΣ ΑΕ. 

4. 

1066 

ΟΑΡΒΑΜΑΕ 10 ϋΡ 

Α0Β0ΤΕ0ΗΝΙ0Α 

Ο.Β.Ε.Ε. 

5. 

1318 

ΟΑΒΒΑΒΥΕ-ΑΓΡΟΧΗΜΙΚΑ 
ΚΡΗΤΗΣ 10 ΟΡ 

ΑΓΡΟΧΗΜΙΚΑ ΚΡΗΤΗΣ 

Α.Β.Ε.Ε. 

6. 

1380 

ΚΑΡΜΠΕΖΑΛ 10 ϋΡ 

ΒΙΟΜΗΧΑΝΙΑ ΦΩΣΦΟΡΙ¬ 
ΚΩΝ ΛΙΠΑΣΜΑΤΩΝ Α.Ε. 

7. 

1381 

8ΕνΐΝ 10 ϋΡ 

ΒΑΥΕΡ ΕΛΛΑΣ Α.Β.Ε.Ε. 

8. 

1392 

ΟΑΒΒΑΒΥΕ-ΕΛΛΑΓΡΕΤ 10 ϋΡ 

ΕΛΛΑΓΡΕΤΑ.Β.Ε.Ε. 

9. 

1393 

ΚΑΡΥΑ 10 ϋΡ 

ΓΕΩΠΟΝΙΚΗ ΣΗΦΗΣ 
ΜΠΡΕΔΟΛΟΓΟΣ Α.Ε. 

10. 

1394 

ΚΑΡΜΠΑΡΥΛ- 
ΓΕΩΦΑΡΜΑΚΕΥΤΙΚΗ 10 ϋΡ 

ΓΕΩΦΑΡΜΑΚΕΥΤΙΚΗ Ο.Ε. 
ΑΝ. ΤΖΙΝΟΠΟΥΛΟΣ 

11. 

1495 

ΟΑΒΒΑΒΥΕ-ΕΛΛΑΓΡΕΤ 85 \Λ/Ρ 

ΕΛΛΑΓΡΕΤ Α.Β.Ε.Ε. 

12. 

1502 

ΟΑΒΒΑΒΥΕ-ΧΕΛΛΑΦΑΡΜ 

85 «Ρ 

ΧΕΛΛΑΦΑΡΜ Α.Ε. 

13. 

1559 

ΚΑΡΜΠΑΡΥΛ- 
ΑΓΚΡΟΦΑΡΜ 85 \Λ/Ρ 

ΑΓΚΡΟΦΑΡΜ Ε.Π.Ε. 

14. 

1590 

ΚΑΡΜΠΑΡΥΛ-ΑΓΡΟΧΗΜΙΚΑ 
ΚΡΗΤΗΣ 85 \Λ/Ρ 

ΑΓΡΟΧΗΜΙΚΑ ΚΡΗΤΗΣ 

Α.Β.Ε.Ε. 

15. 

1666 

ΚΑΡΜΠΑΥΛ- 

ΑΓΚΡΟΦΑΡΜ 10 ϋΡ 

ΑΓΚΡΟΦΑΡΜ Ε.Π.Ε. 

16. 

1774 

ΟΑΒΒΕΒΑ 85 \Λ/Ρ 

ΥΨΙΛΟΝ Α.Ε. 

17. 

1784 

ΟΑΒΒΑΒΥΕ-ϋΒΕΧΕΕ 50 80 

ΥΨΙΛΟΝ Α.Ε. 

18. 

1802 

ΟΑΒΒΑΒΥΕ-ΣΕΓΕ 85 \ΝΡ 

ΣΕΓΕ Α.Β.Ε.Ε. 

19. 

1828 

3Ε0ΑΒΙΕ 10 ΌΡ 

ΣΕΓΕΑ.Β.Ε.Ε. 

20. 

1928 

Ω_ 

1-0 

οο 

ο 

ο_ 

ι_ 

< 

21 

_!ι 

α: 

< 

£Ώ 

α: 

< 

Ο 

ΙΝΑΓΚΡΟ Ε.Π.Ε. 

21. 

1946 

ΟΑΒΒΑΒΥΕ-ΟΒΕΧΕΕ 85 ΥΥΡ 

ΑΟΡΟΕΟΟΥ 

ΠΑΠΑΟΙΚΟΝΟΜΟΥ 

Α.Β.Ε.Ε. 

22. 

13002 ΕΡΕΑ \Λ/Ρ για κήπους 
και λαχανικά 

Κ+ν. ΕΥΘΥΜΙΑΔΗ Α.Β.Ε.Ε. 

23. 

14067 ΚΕΥΥΤΝΑϋΝ 48 80 

ΑΝΟΡΓΚΑΧΗΜ Α.Ε. 


α) Επιτρέπουμε την τιμολόγηση των αποθεμάτων των 
ανωτέρω φυτοπροστατευτικών προϊόντων, από τις κα¬ 
τόχους της έγκρισης εταιρείες προς τα καταστήματα 
λιανικής πώλησης, μέχρι τις 21.11.2007. 

β) Επιτρέπουμε την πώληση των ανωτέρω φυτοπρο¬ 
στατευτικών προϊόντων από τα καταστήματα λιανικής 
πώλησης και τη χρήση τους από τους αγρότες, μέχρι 
τις 21.11.2008. 

Τυχόν αδιάθετες ποσότητες μετά την ημερομηνία 
αυτή, συγκεντρώνονται από τον κάτοχο της έγκρισης 
για επανεξαγωγή ή καταστροφή με ευθύνη και δαπάνες 
αυτού. 

Στους παραβάτες της παρούσας επιβάλλονται οι ποι¬ 
νικές και διοικητικές κυρώσεις που προβλέπονται από 
τα άρθρα 31 και 32 του ν. 721/1977, όπως τροποποιήθηκε 
με το ν. 2538/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2007 

Ο ΥΠΟΥΡΓΟΣ 

Α. ΚΟΝΤΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

(5) 

Τροποποίηση-συμπλήρωση της υπ’ αριθμ. 311/7.2.2006 
απόφασης του Δ.Σ. ΟΑΕΔ με την οποία εγκρίθηκε η 
υπ’ αριθμ. 7/3/31.1.2006 απόφαση της Επιτροπής Δια¬ 
χείρισης του ΛΑΕΚ σχετικά με το «Ειδικό Πρόγραμμα 
Ολοκληρωμένης Παρέμβασης για 144 μισθωτούς της 
επιχείρησης «ΚΑΠΝΟΒΙΟΜΗΧΑΝΙΑ ΚΕΡΑΝΗΣ ΑΒΕΕ», 
που βρίσκονται σε επίσχεση εργασίας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

(Απόφαση 3905/56/11.12.2007 του Δ.Σ.) 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15, 

Β. του ν. 2336/1995, άρθρο 10, 

Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ. 7, άρθρο 8 παρ. 2 
εδ. ΙΔ, άρθρο 9 παρ. 2 εδ. ΙΔ. 

2. Τις υπ’ αριθμ. 7/3/31.1.2006 και 1067/37/11.12.2007 απο¬ 
φάσεις της Επιτροπής Διαχείρισης του ΛΑΕΚ. 

3. Την υπ’ αριθμ. 311/7.2.2006 απόφαση του Δ.Σ. του 
Οργανισμού. 

4. Τη γνώμη των μελών του, αποφασίζει: 

Την τροποποίηση-συμπλήρωση της υπ’ αριθμ. 311/ 
7.2.2006 απόφασης του Δ.Σ. ΟΑΕΔ με την οποία εγκρί- 
θηκε η υπ’ αριθμ. 7/3/31.1.2006 απόφαση της Επιτροπής 
Διαχείρισης του ΛΑΕΚ σχετικά με το «Ειδικό Πρόγραμμα 
Ολοκληρωμένης Παρέμβασης για 144 μισθωτούς της 
επιχείρησης «ΚΑΠΝΟΒΙΟΜΗΧΑΝΙΑ ΚΕΡΑΝΗΣ ΑΒΕΕ», που 
βρίσκονται σε επίσχεση εργασίας», ως προς τα κάτωθι 
σημεία: 

Ειδικό Πρόγραμμα Ολοκληρωμένης Παρέμβασης για 
70 απολυμένους της επιχείρησης 
«ΚΑΠΝΟΒΙΟΜΗΧΑΝΙΑ ΚΕΡΑΝΗΣ ΑΒΕΕ» 

ΚΕΦΑΛΑΙΟ Α' 

ΜΕΤΡΟ ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ 

Καταρτίζεται πρόγραμμα επιχορήγησης ιδιωτικών επι¬ 
χειρήσεων για την απασχόληση 50 απολυμένων της 
επιχείρησης ΚΑΠΝΟΒΙΟΜΗΧΑΝΙΑ ΚΕΡΑΝΗΣ, ηλικίας 
18-60 ετών. 

6. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ: Το ποσό της 
επιχορήγησης για κάθε ημέρα πλήρους απασχόλησης 
για τις άνεργες γυναίκες ανέρχεται στο ποσό των 22 € 
και για τους άνεργους άνδρες στο ποσό των 20 €. 

Η διάρκεια της επιχορήγησης: 

- Για τις Μ.Μ.Ε. που εντάσσονται στο πρόγραμμα ορί¬ 
ζεται στους δεκαοχτώ (18) μήνες. 

- Για τις μεγάλες επιχειρήσεις (άνω των 250 εργαζο¬ 
μένων) στους 24 μήνες. 

- Μετά τη λήξη της επιχορήγησης οι επιχειρήσεις 
δεσμεύονται να διατηρήσουν το προσωπικό για έξι (6) 
μήνες ακόμα οι Μ.Μ.Ε. και για δώδεκα (12) μήνες οι 
μεγάλες. 

Σε περίπτωση που ο επιδοτούμενος απασχολείται με 
καθεστώς μερικής απασχόλησης από 4 ώρες και άνω 
ημερησίως και λιγότερο από 8 ώρες, το ποσό επιχορή¬ 
γησης ανέρχεται στο ήμισυ του ποσού που αντιστοιχεί 
σε κάθε ημέρα πλήρους απασχόλησης. 

16. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ: 

Η δαπάνη για την εφαρμογή του μέτρου αυτού θα 
καλυφθεί από τον ΛΑΕΚ (ΚΑΕ 2493 Β2 του φορέα 700) 
και θα ανέλθει στο ποσό των 660.000€, το οποίο επι¬ 
μερίζεται ως εξής: 

- Για το έτος 2008 330.000 € 

- Για το έτος 2009 330.000 € 


18. ΔΕΣΜΕΥΣΕΙΣ ΚΡΑΤΙΚΩΝ ΕΝΙΣΧΥΣΕΩΝ 

Το σύνολο των ενισχύσεων σε καμία περίπτωση δεν 
μπορεί να υπερβαίνει το ανώτερο όριο των 200.000 € 
για οποιαδήποτε περίοδο των τριών οικονομικών ετών 
για κάθε επιχείρηση (άρθρο 2, παρ. 2 του Κανονισμού 
(ΕΚ) της Επιτροπής 1998/2006). 

Για τον έλεγχο τήρησης του ανωτέρω περιορισμού 
η επιχείρηση πρέπει, μεταξύ των άλλων τυπικών δικαι- 
ολογητικών, να υποβάλει Υπεύθυνη Δήλωση, όπου να 
αναγράφονται αναλυτικά όλες οι κρατικές ή κοινοτικές 
ενισχύσεις σε μορφή πίνακα, με τα ακόλουθα στοιχεία: 
Πρόγραμμα, Αξονας, Μέτρο υπαγωγής, ύψος επένδυσης, 
ύψος επιχορήγησης, έναρξη έργου, προβλεπόμενη λήξη 
έργου, δημιουργούμενη απασχόληση. Επίσης στην υπεύ¬ 
θυνη δήλωση θα δηλώνει ότι δεν έλαβε τέτοιου είδους 
ενισχύσεις και αν λάβει θα το δηλώσει. 

Επισημαίνεται ότι εξακολουθεί να είναι σε εφαρμογή 
ο Κανονισμός 2204/2002 της Ευρωπαϊκής Επιτροπής. 

ΚΕΦΑΛΑΙΟ Β' 

ΔΡΑΣΗ ΑΥΤΟΑΠΑΣΧΟΛΗΣΗΣ 

ΒΑΣΙΚΕΣ ΑΡΧΕΣ: 

Καταρτίζεται Πρόγραμμα επιχορήγησης 20 νέων ελευ¬ 
θέρων επαγγελματιών (Ν.Ε.Ε.) για ανέργους ηλικίας 18- 
64 ετών απολυμένους από την επιχείρηση «ΚΑΠΝΟΒΙ¬ 
ΟΜΗΧΑΝΙΑ ΚΕΡΑΝΗΣ ΑΒΕΕ». 

Στόχος του προγράμματος είναι η ενθάρρυνση, μέσω 
της οικονομικής ενίσχυσης, των ανέργων που αποφα¬ 
σίζουν να δημιουργήσουν τη δική τους μικρή επιχεί¬ 
ρηση. 

1. ΔΙΚΑΙΟΥΧΟΙ ΤΟΥ ΠΡΟΓΡΑΜΜΑΤΟΣ 

Οι ενδιαφερόμενοι θα πρέπει να έχουν την ιδιότητα 
του ανέργου, να διαθέτουν 

Δελτίο Ανεργίας σε ισχύ μέχρι και τριάντα (30) ημέρες 
πριν την ημερομηνία 

έναρξης της δραστηριότητας τους και να είναι απο¬ 
λυμένοι από την επιχείρηση «ΚΑΠΝΟΒΙΟΜΗΧΑΝΙΑ ΚΕ¬ 
ΡΑΝΗΣ ΑΒΕΕ». 

Δύνανται να υπαχθούν στο Πρόγραμμα μέχρι και τρία 
(3) μέλη εταιρειών: 

- Ομορρύθμων (Ο.Ε.) 

- Ετερορρύθμων (Ε.Ε.), μόνο για τα ομόρρυθμα μέλη 
τους. 

- Ε.Π.Ε., 

με την προϋπόθεση ότι έκαστος υποψήφιος για ένταξη 
στο πρόγραμμα 

μετέχει τουλάχιστον με ποσοστό 25% στο εταιρικό 
κεφάλαιο. 

- Αστικών μη κερδοσκοπικών εταιρειών. 

Τέλος, δύνανται να υπαχθούν στο πρόγραμμα μέχρι 
και τρία (3) μέλη 

Συνεταιρισμών. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

2.1. Επαγγέλματα που απαιτούν την ύπαρξη κενής θέ¬ 
σης (π.χ. συμβολαιογράφοι, δικαστικοί επιμελητές κλπ.) 
και συνεπώς η δημιουργία επιχείρησης δεν εξαρτάται 
από την απόφαση και την πρωτοβουλία του ενδιαφε¬ 
ρομένου, που θα μπορούσε να ενισχυθεί με την παροχή 
της επιχορήγησης. 

2.2. Όσοι απασχοληθούν με την εκμετάλλευση 
επιβατικού δημοσίας χρήσεως (ΤΑΧΙ), λεωφορείου ή 
φορτηγού δημοσίας χρήσεως. 

2.3. Όσοι δημιουργούν εποχικές επιχειρήσεις, επιχει¬ 
ρήσεις αποκλειστικά χωματουργικών εργασιών, φρο¬ 
ντιστήρια, εργαστήρια ή κέντρα ελευθέρων σπουδών, 
καντίνες, περίπτερα, φαρμακεία, επιχειρήσεις που λει- 

τουργούν αποκλειστικά και μόνο τις βραδινές ώρες 
(10 μ.μ. - 6 π.μ.), καθώς και επιχειρήσεις που παρέχουν 
ψυχαγωγικές υπηρεσίες μαζικού χαρακτήρα (νυκτερινά 
κέντρα διασκέδασης, αναψυκτήρια, ντίσκο κ.ά.), τυχερά, 
ψυχαγωγικά ή ηλεκτρονικά παιχνίδια, πρακτορεία ΠΡΟ- 
ΓΊΟ, ΛΟΤΤΟ, λαχείων και συναφή αυτών. 

2.4. Πλανόδιες επιχειρήσεις, Εργολάβοι, Υπεργολάβοι 
Οικοδομικών εργασιών (ελαιοχρωματιστές, ηλεκτρολό¬ 
γοι εγκαταστάσεων, υδραυλικοί κλπ.). 

Η ανωτέρω εξαίρεση δεν αφορά στους απόφοιτους 
των Σχολών του ΟΑΕΔ, που αποφασίζουν να δημιουργή¬ 
σουν τη δική τους μικρή επιχείρηση παροχής υπηρεσιών 
συναφή με την ειδικότητα τους. 

2.5. Οι επιχειρήσεις εκείνες που έχουν σύνθετο αντι¬ 
κείμενο δραστηριότητας και το ένα εξ αυτών περιλαμ¬ 
βάνεται στις εξαιρέσεις. 

2.6. Ανώνυμες Εταιρείες (Α.Ε.). 

2.7. Όσοι δημιουργούν επιχείρηση που έχει το ίδιο 
αντικείμενο δραστηριότητας με επιχείρηση που λει¬ 
τουργούσε στον ίδιο χώρο από άλλο επαγγελματία 
μέσα στο τελευταίο εξάμηνο πριν από την ημερομηνία 
έναρξης εργασιών της νέας επιχείρησης στη ΔΟΥ. 

2.8. Οσοι είχαν άλλη επιχείρηση από την 1.1.2000 μέχρι 
την νέα έναρξη επιτηδεύματος. 

2.9. Όσοι έχουν επιχορηγηθεί από προγράμματα ΝΕΕ 
κατά το παρελθόν. 

3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΤΟΥ ΠΡΟΓΡΑΜ¬ 
ΜΑΤΟΣ 

Η διαδικασία του προγράμματος περιλαμβάνει τρία 
στάδια. 1° στάδιο: Υποβολή «αίτησης υπαγωγής στο πρό¬ 
γραμμα - υπεύθυνης δήλωσης», η οποία περιλαμβάνει 
περιγραφή του επιχειρηματικού σχεδίου του ΝΕΕ, στην 
αρμόδια υπηρεσία του Ο.Α.Ε.Δ. και στα πλαίσια της 
οποίας ελέγχονται οι κατωτέρω προϋποθέσεις: 

• η ιδιότητα του άνεργου, να διαθέτουν Δελτίο Ανερ¬ 
γίας σε ισχύ μέχρι και τριάντα (30) ημέρες πριν την ημε¬ 
ρομηνία έναρξης της δραστηριότητας τους και να είναι 
απολυμένοι από την επιχείρηση «ΚΑΠΝΟΒΙΟΜΗΧΑΝΙΑ 
ΚΕΡΑΝΗΣ ΑΒΕΕ». Σε περίπτωση που το δελτίο ανεργίας 
δεν είναι σε ισχύ μέχρι και τριάντα (30) ημέρες πριν από 
την ημερομηνία έναρξης επιτηδεύματος ο Προϊστάμε¬ 
νος της Υπηρεσίας θα θεραπεύει την περίπτωση αυτή, 
χωρίς να απαιτείται αίτηση του ενδιαφερομένου. 

• η εξατομικευμένη παρέμβαση(υπογεγραμμένη από 
τον εργασιακό σύμβουλο ή τον αρμόδιο υπάλληλο και 
τους ίδιους), 

• η έναρξη επιτηδεύματος μετά τη διαδικασία της 
εξατομικευμένης παρέμβασης και υποχρεωτικά μετά 
τη δημοσίευση της απόφασης στην εφημερίδα της Κυ- 
βερνήσεως, 

• η Ελληνική υπηκοότητα ή η υπηκοότητα άλλου Κρά- 
τους-Μέλους της Ε.Ε. ή να είναι ομογενείς που έχουν 
δικαίωμα διαμονής και απασχόλησης στη χώρα μας. 

• η κατοχή αριθμού φορολογικού μητρώου (ΑΦΜ) και ή 
εκπλήρωση ή η νόμιμη απαλλαγή από τις στρατιωτικές 
τους υποχρεώσεις. Οι έλληνες υπήκοοι και οι ομογενείς 
να έχουν εκπληρώσει ή νόμιμα να έχουν απαλλαγεί από 
τις στρατιωτικές τους υποχρεώσεις. Ειδικά για τους 
ομογενείς, υποχρέωση στρατιωτικής θητείας έχουν οι 
κάτω των 35 ετών, οι οποίοι έχουν διακόψει τη μόνιμη 
κατοικία τους σε χώρα του τέως Ανατολικού Συνασπι¬ 
σμού ή την Τουρκία και έχουν εγγράφει σε δημοτολόγια 
οποιουδήποτε δήμου ή κοινότητας της χώρας ή έχουν 
εκδώσει ελληνική αστυνομική ταυτότητα (άρθρο 55 παρ. 
I. εδ. γ' και παρ.2 του ν. 3421/13.12.2005). 

Η Υπηρεσία θα διατηρεί πιστοποιητικό στρατολογικής 
κατάστασης τύπου Α' στο αρχείο της, το οποίο σύμ¬ 


φωνα με την υπ’ αριθμ. ΔΙΑΔΠ/Α/5482 κοινή απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης και του Υπουργού Εθνικής Άμυνας εφόσον 
πρόκειται για έλληνα υπήκοο αναζητείται αυτεπάγγελτα 
από την αρμόδια για την έκδοση της διοικητικής πράξης 
Υπηρεσία. Η αυτεπάγγελτη αναζήτηση των ανωτέρων 
στρατολογικών πιστοποιητικών, σημαίνει ότι η αρμόδια 
Υπηρεσία απευθύνει αίτημα προς το αρμόδιο Στρατολο¬ 
γικό Γραφείο, σύμφωνα με το αντίστοιχο έντυπο και τους 
όρους που περιέχονται στην απόφαση, για την έκδοση και 
αποστολή προς αυτήν του αντίστοιχου πιστοποιητικού. 

• Η ύπαρξη κενών θέσεων ανά Υπηρεσία, στην αρμο¬ 
διότητα της οποίας θα λειτουργήσει η επιχείρηση. 

Αν δεν πληρούνται οι προϋποθέσεις αυτές, η Υπηρεσία 
εκδίδει απορριπτική απόφαση και δεν προχωρά στο 
δεύτερο στάδιο 

2° στάδιο: Η επιλογή των επιχειρηματικών σχεδίων 
που θα χρηματοδοτηθούν θα γίνει από τριμελείς επι¬ 
τροπές αξιολόγησης (ανά Περιφερειακή Διεύθυνση) που 
θα συσταθούν με απόφαση του Διοικητή του ΟΑΕΔ. Τα 
κριτήρια αξιολόγησης, περιλαμβάνουν: 

• Την οικονομοτεχνική επάρκεια του επιχειρηματικού 
σχεδίου. 

• Την ύπαρξη επιπλέον χρηματοδοτικών πόρων π.χ. 
μέσω τραπεζικού δανεισμού. 

• Την ύπαρξη καινοτομιών στα προϊόντα ή υπηρεσίες 
που θα παρέχει η επιχείρηση ή/και το βαθμό καινοτομί¬ 
ας στη διαδικασία παραγωγής και διάθεσης αυτών. 

• Τη συνάφεια και επάρκεια του ενδιαφερομένου με 
το αντικείμενο της επιχειρηματικής δραστηριότητας, η 
οποία θα τεκμηριώνεται με ύπαρξη τυπικών προσόντων, 
επαγγελματικής εμπειρίας κλπ. 

• Την ύπαρξη στοιχείων δικτύωσης, δηλαδή παρα¬ 
γωγικών ή άλλων διασυνδέσεων με υφιστάμενες επι¬ 
χειρήσεις. 

• Τις συμπράξεις μεταξύ δύο ή περισσοτέρων ανέργων 
για τη δημιουργία κοινής επιχείρησης. 

3° στάδιο: Η ένταξη στο πρόγραμμα, η οποία ολοκληρώ¬ 
νεται με την θετική έγκριση του επιτόπιου ελέγχου (στο 
χώρο της επιχείρησης) από εκπρόσωπο του Οργανισμού 
και την έκδοση εγκριτικής απόφασης από την Υπηρεσία. 
Ο πρώτος επιτόπιος έλεγχος πραγματοποιείται εντός 
ενός μηνός από την κοινοποίηση της επιλογής της Τριμε¬ 
λούς Επιτροπής προς την Υπηρεσία και ορίζεται κατόπιν 
συνεννοήσεως με τον αιτούντα. Ελέγχονται τα κάτωθι: 

3.3.1. Βεβαίωση έναρξης της δραστηριότητας της επι¬ 
χείρησης από τη ΔΟΥ. 

3.3.2. Εξοφλημένα τιμολόγια ή αποδείξεις αγοράς πε¬ 
ρασμένα στα επίσημα θεωρημένα από την αρμόδια ΔΟΥ 
βιβλία της επιχείρησης τους, αξίας τουλάχιστον ίσης με 
το 40% του ποσού της επιχορήγησης (εμπορεύματα, 
εξοπλισμοί, πρώτες ύλες κ.λ.π). Για τις περιπτώσεις των 
υποψηφίων που συμμετέχουν στη δημιουργία νέων Εται¬ 
ριών και Συνεταιρισμών, τα εξοφλημένα τιμολόγια ή οι 
αποδείξεις υπολογίζονται κατά το τμήμα εκείνο το οποίο 
αντιστοιχεί στη συμμετοχή έκαστου των υποψηφίων στο 
κεφάλαιο της Εταιρείας ή του Συνεταιρισμού. 

3.3.3. Καταστατικό σύστασης της Εταιρείας ή του Συ¬ 
νεταιρισμού εφόσον πρόκειται για Εταιρεία ή Συνεται¬ 
ρισμό στον οποίο συμμετέχει ο ενδιαφερόμενος. 

3.3.4. Μισθωτήριο θεωρημένο από την αρμόδια Δ.Ο.Υ. 
ή τίτλο ιδιοκτησίας του χώρου στον οποίο στεγάζεται 
η επιχείρηση. 

3.3.5. Νόμιμα πιστοποιητικά για την άσκηση του επαγ¬ 
γέλματος του, όπου αυτά απαιτούνται. Τα νόμιμα πιστο¬ 
ποιητικά δύναται να διαθέτει είτε ο ίδιος είτε ένας του¬ 
λάχιστον από τους απασχολουμένους στην επιχείρηση 

του και σε περίπτωση εταιρείας είτε ο ένας τουλάχιστον 
από τους εταίρους που απασχολείται στην εταιρεία είτε 
ένας από τους απασχολουμένους σ’ αυτή. 

Ως νόμιμο πιστοποιητικό θεωρείται η άδεια άσκησης 
επαγγέλματος όπου απαιτείται. Για την άδεια άσκησης 
επαγγέλματος θα χρησιμοποιηθούν οι πίνακες έτους 2003. 
Εφόσον για το ασκούμενο επάγγελμα, όπως αναγράφεται 
στην έναρξη επιτηδεύματος της Δ.Ο.Υ, δεν προκύπτει σα¬ 
φώς αν απαιτείται άδεια άσκησης επαγγέλματος, ο ενδια¬ 
φερόμενος θα προσκομίζει βεβαίωση του αρμόδιου φορέα 
στον οποίο υπάγεται η επιχείρηση του (π.χ. Επιμελητήριο) 
ότι δεν απαιτείται να διαθέτει το σχετικό πιστοποιητικό. 
Ο επαγγελματίας έχει την ευθύνη νια τη νομιμότητα της 
λειτουργίας της επιχείρησης του. Σε περίπτωση που προ- 
κύψει θέμα νομιμότητας λειτουργίας της επιχείρησης, η 
Υπηρεσία θα διακόπτει την επιχορήγηση του επαγγελμα- 
τία και θα προχωρεί σε αναζήτηση ολόκληρου του ποσού 
επιχορήγησης, που θα έχει καταβληθεί. 

3.3.6. Να απασχολούνται αποκλειστικά στην επιχείρη¬ 
ση τους και να είναι ασφαλισμένοι κατά κύριο λόγο στον 
Ασφαλιστικό Φορέα που υπάγεται η επιχείρηση. 

3.3.7. Η επιχείρηση να λειτουργεί ανεξάρτητα και σε 
κατάλληλα διαμορφωμένο χώρο (εκτός του χώρου της 
κατοικίας του επαγγελματία), κατά τρόπο ώστε να εξυ¬ 
πηρετεί ικανοποιητικά το σκοπό της. Επιτρέπεται κατ’ 
εξαίρεση η λειτουργία της επιχείρησης σε χώρο εντός 
της οικίας (κατάλληλα διαμορφωμένο) στις περιπτώσεις: 
α) μητέρας παιδιού σε προσχολική ηλικία, β) γυναίκας 
που φροντίζει στην οικία της, συγγενείς α’ βαθμού με 
αναπηρία, άνω του 70%. Γ ια τις περιπτώσεις αυτές οι 
ενδιαφερόμενος απαιτείται να προσκομίζουν βεβαιώ¬ 
σεις, πιστοποιητικά κ.λπ. από δημόσιους φορείς. 

Κατά τη διάρκεια του πρώτου ελέγχου, ο αϊτών θα 
πρέπει να παραδώσει φωτοαντίγραφα των παραπάνω 
πιστοποιητικών στον ελεγκτή, προκειμένου αυτά να τε¬ 
θούν στο αρχείο της Υπηρεσίας και συντάσσεται «έκθε¬ 
ση ελέγχου - υπεύθυνη δήλωση». Ο ελεγκτής εξετάζει 
συνολικά τις προϋποθέσεις του προγράμματος. Όλες 
οι προϋποθέσεις θα πρέπει να πληρούνται οπωσδήποτε 
κατά την ημερομηνία του επιτόπιου ελέγχου, [π.χ. Το 
ποσό της δαπάνης δημιουργίας της επιχείρησης (παρ. 
3.3.2 ανωτέρω) θα πρέπει να καλύπτεται κατά την ημε¬ 
ρομηνία του επιτόπιου ελέγχου, έστω κι αν δεν καλύ¬ 
πτεται κατά το χρόνο υποβολής της «αίτησης υπαγωγής 
στο πρόγραμμα - υπεύθυνης δήλωσης»]. 

Με βάση την έκθεση «ελέγχου-υπεύθυνη δήλωση» 
η Υπηρεσία εκδίδει εγκριτική απόφαση και υπαγάγει 
τον επαγγελματία στο Πρόγραμμα, διαφορετικά εκ¬ 
δίδει απορριπτική απόφαση, δεσμεύοντας παράλληλα 
την θέση μέχρι την οριστική απόφαση της Επιτροπής 
επίλυσης ενστάσεων. Επισημαίνεται ότι οι έλεγχοι των 
εκπροσώπων του Οργανισμού θα αποτελούν ταυτόχρο¬ 
να και υπεύθυνες δηλώσεις, η ακρίβεια των οποίων θα 
διαπιστώνεται με δευτεροβάθμιους ελέγχους. Επιπλέον 
σας γνωρίζουμε τα ακόλουθα: 

Εφόσον δεν επιτευχθεί συνεννόηση μεταξύ του ενδι¬ 
αφερομένου και της Υπηρεσίας για τη διεξαγωγή του 
επιτόπιου ελέγχου εντός της προβλεπόμενης προθε¬ 
σμίας του ενός μηνός, οι Ελεγκτές θα ορίζουν ως ημε¬ 
ρομηνία ελέγχου την πρώτη εργάσιμη ημέρα μετά την 
παρέλευση είκοσι (20) ημερολογιακών ημερών από την 
ημερομηνία της προέγκρισης. 

Στην περίπτωση που για διάφορους λόγους ο υπο¬ 
ψήφιος δεν είναι δυνατό να διαθέτει τα απαιτούμενα 
δικαιολογητικά ή να είναι παρών κατά τον επιτόπιο 
έλεγχο, ο Προϊστάμενος της Υπηρεσίας κρίνει για την 
αναγκαιότητα και τη δυνατότητα διεξαγωγής δεύτερου 


ελέγχου εντός της προθεσμίας του ενός μηνός, λαμβά- 
νοντας υπόψη αν οι λόγοι που επικαλείται ο επαγγελ- 
ματίας στοιχειοθετούν ανωτέρα βία. 

Σε περίπτωση που συντρέχουν οι προϋποθέσεις υπα¬ 
γωγής και η έκθεση του επιτόπιου ελέγχου είναι θετική, 
ο ενδιαφερόμενος ενημερώνεται για την ένταξη του στο 
πρόγραμμα και καλείται να προσέλθει στην Υπηρεσία, 
μέσα σε είκοσι (20) ημερολογιακές ημέρες από την 
ημερομηνία γνωστοποίησης της ένταξης του και να 
προσκομίσει α) βεβαίωση φορολογικής και ασφαλιστι¬ 
κής ενημερότητας όταν απαιτείται, και β) τιμολόγιο που 
εκδίδεται σύμφωνα με το αρθρ. 12 παρ. 3 προεδρικού 
διατάγματος 186/1992 ΚΒΣ και γ) αριθμό Τραπεζικού 
Λογαριασμού, προκειμένου να του χορηγηθεί η προ¬ 
καταβολή. 

4. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέο ελεύθερο 
επαγγελματία που υπάγεται στο πρόγραμμα καθορίζεται 
στα 15.000,00 ευρώ,από τα οποία ποσό ύψους 5.000,00 
ευρώ καταβάλλεται με την έκδοση της εγκριτικής απόφα¬ 
σης και τα υπόλοιπα 10.000,00 ευρώ σε δύο (2) ισόποσες 
εξαμηνιαίες δόσεις των 5.000,00 ευρώ η κάθε μία, κατα¬ 
βαλλόμενη στο τέλος κάθε εξαμήνου από την υπαγωγή 
του και αφού θα έχει πραγματοποιηθεί τουλάχιστον ένας 
επιτόπιος έλεγχος κατά το ενδιάμεσο χρονικό διάστημα 
(όπου και διαπιστώνεται η κανονική λειτουργία της επι¬ 
χείρησης). Η διάρκεια της επιχορήγησης για κάθε νέο 
ελεύθερο επαγγελματία που εντάσσεται στο πρόγραμμα 
ορίζεται σε δώδεκα (12) μήνες, από την ημερομηνία έκ¬ 
δοσης της σχετικής εγκριτικής απόφασης. 

5. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το δωδεκάμηνο διάστημα της επιχορήγησης 
ο νέος ελεύθερος επαγγελματίας δεσμεύεται για τα 
εξής: 

5.1. Με τη λήξη του κάθε εξαμήνου, από την ένταξη του 
στο πρόγραμμα και μέσα σε προθεσμία εξήντα (60) ημε¬ 
ρολογιακών ημερών, υποχρεούται να προσκομίσει: 

5.1.1. Αίτηση στην οποία θα δηλώνει ότι η επιχείρηση του 
λειτουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος είναι 
τουλάχιστον ίσο με το ήμισυ του ποσού της δόσης που 
πρόκειται να εισπράξει (δηλ. 2.500,00 ευρώ), όπως αυτά 
εμφανίζονται στα βιβλία εσόδων και εξόδων του. Λογίζο¬ 
νται τα έξοδα ενοικίων. Λογίζονται επίσης τα έξοδα του 
παιδικού σταθμού που τυχόν πληρώνει μία νέα επιχειρη¬ 
ματίας για τη φύλαξη των παιδιών της ώστε να μπορεί να 
απασχολείται στην επιχείρηση. Στην περίπτωση που η ΝΕΕ 
έχει ως επαγγελματική έδρα την οικία της (ειδικές περιπτώ¬ 
σεις παρ.3.2.8.) λαμβάνεται υπόψη το 1/3 του συνόλου των 
ενοικίων και λειτουργικών δαπανών (ΔΕΗ κλπ.). 

5.1.2. Βεβαίωση φορολογικής και ασφαλιστικής ενη¬ 
μερότητας όταν απαιτείται, τιμολόγιο και επικυρωμέ¬ 
να φωτοαντίγραφα του βιβλίου εσόδων-εξόδων του 
προηγούμενου εξαμήνου ή βεβαίωση καταβολής Φ.Π.Α. 
στη Δ.Ο.Υ. 

5.2. Ο ενταγμένος στο πρόγραμμα υποχρεούται να 
ενημερώνει την Υπηρεσία εγκαίρως και γραπτώς για 
οποιαδήποτε αλλαγή στα στοιχεία που έχει δηλώσει 
με την αίτηση για ένταξή του. 

5.3. Η επιχείρηση δεν πρέπει να διακόψει τη λειτουρ¬ 
γία της στο δωδεκάμηνο διάστημα της επιχορήγησης, 
άλλως διακόπτεται η επιχορήγηση με επιστροφή του 
καταβληθέντος ποσού, σύμφωνα με τα οριζόμενα στην 
παρ. 6. 

6. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή 
όρων ή προϋποθέσεων, μετά από οποιαδήποτε πληρωμή 

ποσού της επιχορήγησης στον Ν.Ε.Ε., θα εφαρμόζονται 
οι διατάξεις των παρ. 7 και 8 του άρθρου 29 του ν. 
1262/ 1982, όπως συμπληρώθηκε από τα άρθρα 6 και 
7 του ν. 1836/1989 και η επιχορήγηση θα διακόπτεται 
με επιστροφή του αναλογούντος ποσού. Ειδικότερα, ο 
Προϊστάμενος της αρμόδιας Υπηρεσίας Απασχόλησης 
του Οργανισμού, στις περιπτώσεις αυτές αποφαίνεται 
με αιτιολογημένη απόφασή του για τη διακοπή της επι¬ 
χορήγησης που ο νέος επαγγελματίας έχει λάβει από 
τον ΟΑΕΔ και την επιστροφή: 

- τμήματος του καταβληθέντος ποσού, κατ’ αναλογία 
του χρονικού διαστήματος που απομένει από την ημε¬ 
ρομηνία μη τήρησης των όρων ή των προϋποθέσεων 
του προγράμματος μέχρι τη συμπλήρωση του συνολικού 
δωδεκάμηνου χρόνου επιχορήγησης. 

- ολόκληρου του ποσού σε περίπτωση που διαπιστώ¬ 
νεται μη τήρηση εξ αρχής των όρων και των προϋπο¬ 
θέσεων του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το ποσό που 
αναζητείται, συντάσσεται μετά από απόφαση του Δ.Σ. 
του Οργανισμού, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ. για βεβαίωση και εί¬ 
σπραξη του. 

Σε περίπτωση φυλάκισης ή θανάτου ή σοβαρής ασθέ¬ 
νειας, η επιχορήγηση θα διακόπτεται χωρίς άλλες επι¬ 
πτώσεις για τον επαγγελματία από την ημερομηνία που 
εμφανίσθηκε το πρόβλημα. 

7. ΠΑΡΑΓΡΑΦΗ ΑΞΙΩΣΗΣ 

Εάν ο νέος επαγγελματίας καταθέσει εκπρόθεσμα 
δικαιολογητικά για την καταβολή επιμέρους δόσης ή 
της προκαταβολής, η αξίωσή του για το συγκεκριμένο 
ποσό παραγράφεται χωρίς διακοπή της επιχορήγησης, 
με απόφαση του Προϊσταμένου της αρμόδιας Υπηρεσίας 
Απασχόλησης του Οργανισμού, εφόσον η επιχείρηση 
λειτουργεί και εξακολουθούν να τηρούνται οι όροι και 
προϋποθέσεις του Προγράμματος. 

8. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την ένταξη του νέου επαγγελματία στο 
πρόγραμμα, διαπιστωθεί ότι δεν τηρεί τους όρους ή 
τις προϋποθέσεις του, ο Προϊστάμενος της αρμόδιας 
Υπηρεσίας Απασχόλησης με απόφαση του θα ανακαλεί 
την υπαγωγή του επαγγελματία στο πρόγραμμα ανε¬ 
ξάρτητα από το όργανο που την εξέδωσε. 

9. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος της αρμόδιας Υπηρεσίας Απασχό¬ 
λησης, εφόσον αποδεδειγμένα προκύπτουν λόγοι ανω- 
τέρας βίας ή μη υπαιτιότητας του νέου επαγγελματία, 
δύναται με απόφαση του και ύστερα από αίτηση του 
ενδιαφερομένου: 

9.1. Να επιμηκύνει την προθεσμία υποβολής δικαιολο- 
γητικών του ενδιαφερομένου για είσπραξη επιμέρους 
δόσης έως εξήντα (60) ημερολογιακές ημέρες. 

9.2. Να δώσει το δικαίωμα στον νέο επαγγελματία να 
σταματήσει την απασχόλησή του στην επιχείρηση και 
για διάστημα μέχρι 30 ημερών μετά από αίτησή του 
και για σημαντικό λόγο με ισόχρονη παράταση του 
προγράμματος. 

10. ΕΠΙΛΥΣΗ ΔΙΑΦΟΡΩΝ 

10.1. Οποιαδήποτε διαφορά προκύψει μεταξύ των υπο¬ 
ψηφίων ή ενταγμένων στο πρόγραμμα νέων ελεύθερων 
επαγγελματιών (Ν.Ε.Ε.) και των Υπηρεσιών του ΟΑΕΔ, 
θα επιλύεται με απόφαση της Επιτροπής Διαχείρισης 
του ΛΑΕΚ, ύστερα από ένσταση που θα υποβάλλει ο 
ενδιαφερόμενος. 


10.2. Η ένσταση θα υποβάλλεται στην Υπηρεσία στην 
αρμοδιότητα της οποίας υπάγεται η επιχείρηση του ενι- 
στάμενου, μέσα σε τριάντα (30) ημερολογιακές ημέρες 
από την κοινοποίηση της απόρριψης του αιτήματος ή 
της απορριπτικής απόφασης στον ενδιαφερόμενο. 

11. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ - ΔΙΑΔΙΚΑΣΙΑ 
- ΚΑΛΥΨΗ ΘΕΣΕΩΝ 

11.1. Η προθεσμία υποβολής των «αιτήσεων υπαγωγής 
στο πρόγραμμα» των υποψηφίων θα καθοριστεί με σχε¬ 
τική απόφαση του Διοικητή του Ο.Α.Ε.Δ. 

11.2. Η Επιτροπή Διαχείρισης του ΛΑΕΚ ύστερα από 
πρόταση της, η οποία εγκρίνεται με απόφαση του Δ.Σ. 
του Ο.Α.Ε.Δ., δύναται να αναστείλει προσωρινά την υπο¬ 
βολή αιτήσεων υπαγωγής στις Υπηρεσίες του Ο.Α.Ε.Δ.. 

11.3. Η Επιτροπή Διαχείρισης του ΛΑΕΚ ύστερα από 
πρόταση της, η οποία εγκρίνεται με απόφαση του Δ.Σ. 
του ΟΑΕΔ, δύναται με ειδικά αιτιολογημένη απόφαση 
της να παρατείνει ή να διακόψει το πρόγραμμα. 

11.4. Για κάθε άλλη διευκρίνιση απαραίτητη για την 
υλοποίηση του Προγράμματος που δεν καλύπτεται από 
την παρούσα απόφαση, θα εκδίδεται εγκύκλιος της Δι¬ 
οίκησης του ΟΑΕΔ. 

12. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑΤΟΣ 

12.1. Η αρμόδια Υπηρεσία ΟΑΕΔ υποχρεούται μετά από 
επιτόπιο έλεγχο, που γίνεται σύμφωνα με την υπ’ αριθμ. 
2/34255/0022/6.6.2001 κοινή υπουργική απόφαση, όπως 
τροποποιήθηκε και ισχύει, να συντάσσει έκθεση στην 
οποία θα καταγράφεται με λεπτομέρεια αν τηρούνται 
οι όροι της ένταξης. 

Για το σκοπό αυτό, οι έλεγχοι των εκπροσώπων του 
Οργανισμού θα αποτελούν ταυτόχρονα και υπεύθυνες 
δηλώσεις, η ακρίβεια των οποίων θα διαπιστώνεται με 
δευτεροβάθμιους ελέγχους. 

12.2. Οι ελεγχόμενοι Ν.Ε.Ε. υποχρεούνται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα 
που αναφέρονται στην παρούσα Υ.Α. για τουλάχιστον 
3 χρόνια από την αποπληρωμή του προγράμματος. 

12.3. Γ ια την ομαλή πορεία των προγραμμάτων και την επί¬ 
τευξη των στόχων τους, θα παρακολουθούνται κάθε μήνα: 

- οι δεσμευθείσες θέσεις, οι οποίες προκύπτουν μετά 
την αποδοχή από τις Υπηρεσίες του ΟΑΕΔ, των «αιτή¬ 
σεων υπαγωγής το πρόγραμμα - υπεύθυνων δηλώσεων» 
των ενδιαφερομένων. 

- οι καλυφθείσες θέσεις, οι οποίες προκύπτουν μετά 
την έκδοση των εγκριτικών αποφάσεων 

- η καταβολή των επιχορηγήσεων κ.λπ. 

12.4. Ο νέος ελεύθερος επαγγελματίας υποχρεούται 
στην παροχή στοιχείων στην Υπηρεσία για σκοπούς 
αξιολόγησης του Προγράμματος, ακόμη και μετά το 
πέρας του δωδεκαμήνου της επιχορήγησης και ανε¬ 
ξάρτητα από την εξέλιξή της και τη συνέχιση ή μη της 
λειτουργίας της επιχείρησης. 

13. ΚΑΛΥΨΗ ΔΑΠΑΝΗΣ 

Γ ια την εφαρμογή αυτού του μέτρου θα προκληθεί 
δαπάνη ύψους 300.000,00 ΕΥΡΩ, η οποία θα καλυφθεί 
από το λογαριασμό του ΛΑΕΚ ΚΑΕ 2493Η2 επιδότηση 
ΝΕΕ (Ολοκληρωμένες Παρεμβάσεις). 

Η δαπάνη αναλύεται ως εξής: 20 άνεργοι χ 15.000 
ΕΥΡΩ = 300.000,00 ΕΥΡΩ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2007 

Ο Πρόεδρος Δ.Σ. 

Γ. ΒΕΡΝΑΔΑΚΗΣ 

